

**TINKUOTOJO MODULINĖ PROFESINIO MOKYMO PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Programos pavadinimas)*

Programos valstybinis kodas ir apimtis mokymosi kreditais:

T32073216 – programa, skirta tęstiniam profesiniam mokymui, 30 mokymosi kreditų

Kvalifikacijos pavadinimas – tinkuotojas

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti: pagrindinis išsilavinimas

Reikalavimai profesinei patirčiai (jei taikomi) *–* nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

# 1. PROGRAMOS APIBŪDINIMAS

**Programos paskirtis.** Tinkuotojo modulinė profesinio mokymo programa skirta kvalifikuotam tinkuotojui parengti, kuris gebėtų, vadovaujant aukštesnės kvalifikacijos darbuotojui ir jam prižiūrint darbų kokybę, savarankiškai vykdyti bendrąsias veiklas statybos objekte, tinkuoti statinio konstrukcijas rankiniais įrankiais ir mechanizuotu būdu, atlikti tinko remontą.

**Būsimo darbo specifika.** Asmuo, įgijęs tinkuotojo kvalifikaciją galės dirbti statybos įmonėse arba vykdyti individualią veiklą.

Darbo sąlygos: dirbama pastatų patalpose ir lauke, su aplinkai ir žmogui agresyviomis medžiagomis, tenka dirbti dideliame aukštyje; darbo aplinka gali būti dulkėta, purvina, priklausoma nuo oro sąlygų. Dėl darbų specifikos darbuotojas aprūpinamas specialia apranga.

Tinkuotojas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, elektrosaugos, aplinkosaugos reikalavimais, tvarios statybos principais.

Darbuotojui svarbios šios asmeninės savybės: kruopštumas, dėmesio koncentracija, kūno koordinacija, fizinė ištvermė, gebėjimas dirbti komandoje. Tinkuotojas geba planuoti savo veiklą pagal pateiktas užduotis, naudodamasis aukštesnės kvalifikacijos darbuotojo pagalba.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis**\* | | | | | |
| **Bendrieji moduliai**\* | | | | | |
| **Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)** | | | | | |
| *Privalomieji (iš viso 25 mokymosi kreditai)* | | | | | |
| 307320048 | Bendrosios veiklos statybos objekte vykdymas (tinkuotojo) | III | 5 | Sandėliuoti tinkavimo medžiagas, gaminius ir įrangą. | Apibūdinti saugaus krovinių perkėlimo ir sandėliavimo reikalavimus.  Apibūdinti statybinių medžiagų ir gaminių rūšis, savybes, paskirtį.  Sandėliuoti tinkavimo darbams reikalingas medžiagas, gaminius ir įrangą, laikantis gamintojo reikalavimų ir nepažeidžiant jų kokybės. |
| Paruošti ir sutvarkyti tinkuotojo darbo vietą. | Apibūdinti tinkuotojo asmenines apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus.  Apibūdinti tvarios statybos principus.  Paruošti tinkuotojo darbo vietą pagal darbuotojų saugos reikalavimus, ergonomikos principus.  Apibūdinti saugaus darbo aukštyje reikalavimus.  Sumontuoti paaukštinimo įrangą pagal reikalavimus.  Sutvarkyti tinkuotojo darbo vietą ir atliekas.  Paruošti tinkavimo įrangą, priemones, inventorių, įrankius darbui. |
| Skaityti statinio darbo projektą. | Apibūdinti pagrindines techninio brėžinio braižymo taisykles.  Apibūdinti statinių klasifikaciją, konstrukcijas, elementus.  Skaityti statinio darbo projekte pateiktus duomenis apdailos darbų atlikimui.  Komentuoti duomenis, pateiktus apdailos darbų atlikimui statinio skaitmeniniame modelyje. |
| 307320010 | Statinio konstrukcijų tinkavimas rankiniais įrankiais | III | 10 | Paruošti skiedinius ir statinio konstrukcijų paviršius tinkavimo darbams. | Apibūdinti tinkavimo skiedinius paprastam ir dekoratyviniam tinkui.  Apibūdinti statinio konstrukcijų paviršių paruošimą tinkavimui.  Paruošti ir nužymėti statinio konstrukcijų paviršius tinkavimui. |
| Tinkuoti statinio konstrukcijas paprastais skiediniais rankiniu būdu. | Apibūdinti paprasto tinko rūšis ir tinko sluoksnius.  Apibūdinti paprasto tinko technologinį procesą.  Ištinkuoti statinio vidines ir išorines konstrukcijas paprastais skiediniais. |
| Dengti statinio konstrukcijas dekoratyviniu tinku rankiniu būdu. | Apibūdinti dekoratyvinio tinko rūšis.  Apibūdinti dekoratyvinio tinko technologinį procesą.  Ištinkuoti statinio vidines ir išorines konstrukcijas dekoratyviniu tinku. |
| 307320045 | Statinio konstrukcijų tinkavimas mechanizuotu būdu ir tinko remontas | III | 10 | Tinkuoti statinio konstrukcijas mechanizuotu būdu. | Apibūdinti skiedinio paruošimo, padavimo, užpurškimo, tinko užtrynimo įrangą.  Paruošti tinkavimo įrangą darbui, atlikti smulkų remontą.  Užpurkšti ir užtrinti tinką mechanizuotu būdu. |
| Remontuoti paprastą tinką. | Apibūdinti tinko defektus ir jų atsiradimo priežastis.  Paruošti paprastą tinką remontui.  Tinkuoti remontuojamą tinko vietą. |
| **Pasirenkamieji moduliai**\* | | | | | |
| **Baigiamasis modulis (iš viso 5 mokymosi kreditai)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis**\* | | | | |
| **Bendrieji moduliai**\* | | | | |
| **Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)** | | | | |
| *Privalomieji (iš viso 25 mokymosi kreditai)* | | | | |
| 307320048 | Bendrosios veiklos statybos objekte vykdymas (tinkuotojo) | III | 5 | *Netaikoma.* |
| 307320010 | Statinio konstrukcijų tinkavimas rankiniais įrankiais | III | 10 | *Baigtas šis modulis:*  Bendrosios veiklos statybos objekte vykdymas (tinkuotojo) |
| 307320045 | Statinio konstrukcijų tinkavimas mechanizuotu būdu ir tinko remontas | III | 10 | *Baigti šie moduliai:*  Bendrosios veiklos statybos objekte vykdymas (tinkuotojo)  Statinio konstrukcijų tinkavimas rankiniais įrankiais |
| **Pasirenkamieji moduliai***\** | | | | |
| **Baigiamasis modulis (iš viso 5 mokymosi kreditai)** | | | | |
| 3000002 | Įvadas į darbo rinką | III | 5 | *Baigti visi tinkuotojo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO**

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Taisyklingai vartoti profesinius terminus. |
| Daugiakalbystės kompetencija | Bendrauti profesine užsienio kalba darbinėje aplinkoje.  Rašyti gyvenimo aprašymą, motyvacinį laišką, prašymą, elektroninį laišką.  Įvardyti įrenginius, inventorių, priemones, medžiagas užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Naudotis naujausiomis technologijomis ir įranga apskaičiuojant atliktų darbų kiekį.  Apskaičiuoti darbams atlikti reikalingų medžiagų kiekį.  Apskaičiuoti atliktų darbų kiekį. |
| Skaitmeninė kompetencija | Atlikti informacijos paiešką internete.  Rinkti, apdoroti ir saugoti reikalingą darbui informaciją.  Naudotis kompiuterine skaičiuokle skaičiavimams atlikti.  Naudotis skaitmeniniu pastato projekto modeliu.  Naudoti skaitmeninius matavimo įrankius ir prietaisus. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Pritaikyti turimas žinias ir gebėjimus dirbant individualiai ir grupėje.  Pasirengti asmeninį kompetencijų tobulinimo planą |
| Pilietiškumo kompetencija | Bendrauti su bendradarbiais, vadovais, užsakovais.  Dirbti grupėje, komandoje.  Spręsti psichologines krizines situacijas.  Gerbti save, kitus, savo šalį ir jos tradicijas. |
| Verslumo kompetencija | Suprasti įmonės veiklos koncepciją, verslo aplinką.  Dirbti savarankiškai, planuoti savo laiką. |
| Kultūrinio sąmoningumo ir raiškos kompetencija | Pažinti įvairių šalies regionų švenčių tradicijas ir papročius.  Pažinti įvairių šalių kultūrinius skirtumus.  Lavinti estetinį požiūrį į aplinką. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – tinkuotojas, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui struktūra** |
| *Įvadinis modulis (0 mokymosi kreditų)*  - | *Įvadinis modulis (0 mokymosi kreditų)*  - |
| *Bendrieji moduliai (0 mokymosi kreditų)*  - | *Bendrieji moduliai (0 mokymosi kreditų)*  - |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  - | *Kvalifikaciją sudarančioms kompetencijoms įgyti skirti moduliai (iš viso 25 mokymosi kreditai)*  Bendrosios veiklos statybos objekte vykdymas (tinkuotojo), 5 mokymosi kreditai.  Statinio konstrukcijų tinkavimas rankiniais įrankiais, 10 mokymosi kreditų.  Statinio konstrukcijų tinkavimas mechanizuotu būdu ir tinko remontas, 10 mokymosi kreditų. |
| *Pasirenkamieji moduliai (0 mokymosi kreditų)*  - | *Pasirenkamieji moduliai (0 mokymosi kreditų)*  - |
| *Baigiamasis modulis (0 mokymosi kreditų)*  - | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai. |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

Nėra

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Bendrosios veiklos statybos objekte vykdymas (tinkuotojo)“**

|  |  |  |
| --- | --- | --- |
| Valstybinis kodas | 307320048 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Sandėliuoti tinkavimo medžiagas, gaminius ir įrangą. | 1.1. Apibūdinti saugaus krovinių perkėlimo ir sandėliavimo reikalavimus. | **Tema. *Saugus krovinių perkėlimas ir sandėliavimas***   * Saugaus krovinių perkėlimo reikalavimai * Saugaus krovinių sandėliavimo reikalavimai |
| 1.2. Apibūdinti statybinių medžiagų ir gaminių rūšis, savybes, paskirtį. | **Tema. *Statybinių medžiagų klasifikacija, gaminių rūšys, jų paskirtis***   * Statybinių medžiagų klasifikacija pagal sudėtį, paskirtį * Statybinių gaminių rūšys ir jų paskirtis   **Tema*. Statybinių medžiagų savybės***   * Statybinių medžiagų fizinės savybės * Statybinių medžiagų mechaninės savybės * Statybinių medžiagų cheminės savybės * Statybinių medžiagų technologinės savybės   **Tema. *Rišamosios medžiagos***   * Rišamųjų medžiagų klasifikacija pagal paskirtį * Tinkavimo mišinių rišamosios medžiagos, jų savybės   **Tema. *Keraminiai gaminiai***   * Statybinės keramikos žaliava ir klasifikacija pagal paskirtį * Keraminių apdailos medžiagų charakteristika   **Tema*. Užpildai***   * Užpildų klasifikacija pagal paskirtį * Tinkavimo mišinių užpildai, jų savybės   **Tema. *Garso ir termoizoliacinės medžiagos, jų tvirtinimo priemonės***   * Garso ir termoizoliacinių medžiagų paskirtis, rūšys * Garso ir termoizoliacinių medžiagų, naudojamų apdailos darbams savybės * Garso ir termoizoliacinių medžiagų tvirtinimo priemonės   **Tema. *Hidroizoliacinės medžiagos***   * Statinio hidroizoliacinių medžiagų paskirtis, klasifikacija * Hidroizoliacinių medžiagų, naudojamų apdailos darbams savybės   **Tema.** ***Gamtiniai ir dirbtiniai akmenys***   * Gamtinių akmenų rūšys, savybės, paskirtis * Dirbtiniai akmenys, jų savybės, paskirtis   **Tema.** ***Metalai ir jų gaminiai***   * Metalai, jų savybės * Metalo gaminiai, rūšys, panaudojimas   **Tema.** ***Mediena ir jos gaminiai***   * Mediena, jos rūšys, savybės * Medienos gaminiai, jų paskirtis |
| 1.3. Sandėliuoti tinkavimo darbams reikalingas medžiagas, gaminius ir įrangą, laikantis gamintojo reikalavimų ir nepažeidžiant jų kokybės. | **Tema. *Statybinių medžiagų, gaminių, įrangos laikymas statybvietėje***   * Dažniausiai pasitaikančios tinkavimo medžiagų sugadinimo priežastys * Tinkavimo darbams skirtų medžiagų, gaminių ir įrangos sandėliavimas, laikantis gamintojo reikalavimų ir nepažeidžiant jų kokybės |
| 2. Paruošti ir sutvarkyti tinkuotojo darbo vietą. | 2.1. Apibūdinti tinkuotojo asmenines apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus. | **Tema. *Tinkuotojo saugos ir sveikatos reikalavimai statybos objekte***   * Bendrieji tinkuotojo saugos ir sveikatos reikalavimai statybos objekte * Asmeninės tinkuotojo apsaugos priemonės ir jų paskirtis * Saugos ženklai statybos objekte * Kolektyvinės tinkuotojo saugos priemonės statybos objekte ir jų paskirtis   **Tema. *Priešgaisrinė sauga, elektrosauga tinkuotojo darbo vietoje***   * Elektrosaugos reikalavimai * Priešgaisrinės saugos reikalavimai   **Tema. *Aplinkosaugos reikalavimai***   * Norminiai ir įstatyminiai dokumentai, reglamentuojantys aplinkosaugą statybos objekte * Atmosferos taršos šaltiniai ir jų mažinimo būdai * Vandens taršos šaltiniai ir apsaugos būdai * Buitinių ir statybinių atliekų rūšiavimas, transportavimas ir tvarkymas |
| 2.2. Apibūdinti tvarios statybos principus. | **Tema. *Tvarios statybos principai ir jų reikšmė statyboje***   * Tvarios statybos tikslai, tvarumo aspektai * Tvarios statybos vertinimo sistemos * Tvarios statybos principai |
| 2.3. Paruošti tinkuotojo darbo vietą pagal darbuotojų saugos reikalavimus, ergonomikos principus. | **Tema*. Tinkuotojo darbo vieta***   * Darbuotojų saugos reikalavimai tinkuotojo darbo vietai * Ergonomikos principai ruošiant tinkuotojo darbo vietą * Darbo vietos konkrečiam tinkuotojo technologiniam procesui atlikti paruošimas   **Tema.** ***Medžiagų išdėstymas*** ***tinkuotojo darbo zonoje***   * Ergonomikos principai medžiagų išdėstymui tinkuotojo darbo zonoje * Apdailos medžiagų išdėstymas tinkuotojo darbo zonoje pagal ergonomikos reikalavimus |
| 2.4. Apibūdinti saugaus darbo aukštyje reikalavimus. | **Tema.** ***Paaukštinimo įranga***   * Paaukštinimo įrangos klasifikacija pagal medžiagas, tipus, paskirtį * Pastoliai, jų klasifikacija pagal medžiagas, tipus, paskirtį * Pastolių montavimo instrukcija   **Tema. *Saugaus darbo aukštyje reikalavimai***   * Saugaus darbo reikalavimai, montuojant paaukštinimo įrangą * Darbuotojų saugos ir sveikatos reikalavimai, dirbant ant paaukštinimo įrangos |
| 2.5. Sumontuoti paaukštinimo įrangą pagal reikalavimus. | **Tema. *Paaukštinimo įrangos surinkimas ir išardymas***   * Paaukštinimo įrangos surinkimas * Paaukštinimo įrangos išardymas ir paruošimas išvežimui |
| 2.6. Sutvarkyti tinkuotojo darbo vietą ir atliekas. | **Tema. *Tinkuotojo darbo vietos sutvarkymas***   * Tinkuotojo darbo įrangos sutvarkymas, baigus darbus * Tinkavimo medžiagų sutvarkymas * Tinkavimo medžiagų atliekų rūšiavimas ir utilizavimas |
| 2.7. Paruošti tinkavimo įrangą, priemones, inventorių, įrankius darbui. | **Tema. *Tinkuotojo įrankiai, priemonės, inventorius apdailos darbams***   * Tinkavimo įrankiai, priemonės, inventorius, jų paskirtis ir paruošimas darbui * Tinkavimo įrankių priežiūra |
| 3. Skaityti statinio darbo projektą. | 3.1. Apibūdinti pagrindines techninio brėžinio braižymo taisykles. | **Tema. *Pagrindinės brėžinių braižymo taisyklės***   * Brėžinių apipavidalinimo taisyklės * Brėžinių formatai, linijos, masteliai ir jų parinkimas * Matmenų žymėjimo brėžiniuose taisyklės ir jų taikymas   **Tema. *Detalių ir gaminių projekcijų braižymo taisyklės***   * Daiktų vaizdavimo plokštumoje būdai * Geometrinių elementų, detalių ir gaminių stačiakampių projekcijų braižymas * Detalių ir gaminių aksonometrinių projekcijų braižymas   **Tema. *Detalių ir gaminių atvaizdų braižymo taisyklės***   * Detalių ir gaminių vaizdų, pjūvių ir kirtinių braižymas * Detalių ir gaminių darbo brėžinių skaitymas |
| 3.2. Apibūdinti statinių klasifikaciją, konstrukcijas, elementus. | **Tema**. ***Statiniai, jų rūšys***   * Statiniai ir pastatai, jų klasifikacija pagal įvairius požymius * Pastatų architektūriniai elementai   **Tema.** ***Pastatų konstrukciniai elementai ir konstrukcinės schemos***   * Pastatų konstrukciniai elementai * Pastatų konstrukcinės schemos |
| 3.3. Skaityti statinio darbo projekte pateiktus duomenis apdailos darbų atlikimui. | **Tema. *Pastato statybinių architektūrinių brėžinių charakteristika***   * Sutartiniai grafiniai žymėjimai statybiniuose brėžiniuose * Pastato statybiniai architektūriniai brėžiniai * Pastato fasado, plano, pjūvio brėžinių skaitymas   **Tema. *Pastato darbo projektas***   * Pastato darbo projekto sudėtis ir paskirtis * Pastato apdailos darbų atlikimui darbo projekte pateiktų duomenų paieška |
| 3.4. Komentuoti duomenis, pateiktus apdailos darbų atlikimui statinio skaitmeniniame modelyje. | **Tema**. ***Grafinės automatizuoto kompiuterinio projektavimo programos***   * Automatizuoto kompiuterinio projektavimo programos, jų tipai ir paskirtis * Nesudėtingo brėžinio braižymas, naudojantis automatizuoto projektavimo programa   **Tema. *Statinio skaitmeninis modelis***   * Apdailos darbų duomenys statinio skaitmeniniame modelyje * Pastato apdailos darbų atlikimui statinio skaitmeniniame modelyje pateiktų duomenų paieška |
| Mokymosi pasiekimų vertinimo kriterijai | Visos operacijos atliktos pagal technologinį eiliškumą, visi veiksmai ir judesiai darbo metu atlikti pagal ergonomikos reikalavimus, užduotis atlikta laiku ar anksčiau negu nustatyta, dirbta savarankiškai. Medžiagos, technologinė įranga parinkti ir naudoti tikslingai. Darbo vieta paruošta ir sutvarkyta pagal darbuotojų saugos ir sveikatos, priešgaisrinius, atliekų sutvarkymo reikalavimus. Baigus darbą, nuvalyti įrankiai ir likusios medžiagos sudėtos į jų saugojimo vietą.  Apibūdinti saugaus apdailos darbams skirtų medžiagų, gaminių perkėlimo reikalavimai, taisyklės. Apibūdintos apdailos darbams atlikti reikalingų medžiagų, gaminių ir įrangos sandėliavimo vietos įrengimo, sandėliavimo taisyklės. Apibūdintos statybos darbams ir remontui naudojamų medžiagų rūšys, jų savybės, paskirtis. Pagal keliamus reikalavimus sandėliuotos tinkuotojo darbams atlikti reikalingos medžiagos, gaminiai ir įranga. Apibūdintos tinkuotojo asmeninės ir kolektyvinės apsaugos priemonės. Apibūdinti darbuotojų saugos ir sveikatos, priešgaisrinės saugos, aplinkosaugos reikalavimai, tvarios statybos principai. Apibūdintos saugaus darbo taisyklės, dirbant su tinkavimo mechanizmais. Pagal darbų saugos reikalavimus: paruošta tinkuotojo darbo vieta; paruošti darbui tinkuotojo darbo įrankiai, priemonės ir inventorius; išdėstytos medžiagos darbo zonoje; sumontuota paaukštinimo įranga.  Veikla planuota pagal aukštesnės kvalifikacijos darbuotojo pateiktą užduotį.  Apibūdintos techninio brėžinio sudarymo taisyklės, skaitmeninių brėžinių privalumai, pastato darbo projekte ir skaitmeniniame modelyje pateikti duomenys apdailos darbams atlikti.  Vartoti tikslūs techniniai ir technologiniai terminai valstybine kalba, bendrauta laikantis darbo etikos principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Teisės aktai, instrukcijos, reglamentuojantys pastatų apdailos darbus * Teisės aktai, instrukcijos reglamentuojantys darbuotojų saugos ir sveikatos reikalavimus statybos objekte * Statybos taisyklės (ST „Apdailos darbai“)   *Mokymo(si) priemonės:*   * Techninės priemonės mokymuisi iliustruoti ir vizualizuoti * Vaizdinės priemonės, maketai, pavyzdžiai, katalogai * Pirmosios pagalbos priemonės * Darbuotojų saugos priemonių pavyzdžiai * Pastato darbo projekto brėžinių pavyzdžiai * Kompiuterinės brėžinių sudarymo programos * Technologinės kortelės * Pastato skaitmeninis modelis (demonstracinė versija) * Statinio skaitmeninio modelio naudojimo kompiuterinė įranga | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta aprūpinta darbo drabužiais, asmeninėmis apsaugos priemonėmis, elektrosaugos, priešgaisrinės apsaugos ženklais statybos vietoje, paaukštinimo įranga, tinkuotojo įrankių, įrangos, priemonių pavyzdžiais ir apdailos medžiagomis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) tinkuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų tinkavimo darbų profesinės veiklos patirtį. | |

**Modulio pavadinimas – „Statinio konstrukcijų tinkavimas rankiniais įrankiais“**

|  |  |  |
| --- | --- | --- |
| Valstybinis kodas | 307320010 | |
| Modulio LTKS lygis | III | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai | *Baigtas šis modulis:*  Bendrosios veiklos statybos objekte vykdymas (tinkuotojo) | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti skiedinius ir statinio konstrukcijų paviršius tinkavimo darbams. | 1.1. Apibūdinti tinkavimo skiedinius paprastam ir dekoratyviniam tinkui. | **Tema.** ***Paprasto tinko skiediniai***   * Paprasto tinko skiedinių klasifikacija pagal paskirtį, rišamąją medžiagą, tūrio masę * Paprastų ir sudėtinių skiedinių sudėtis, savybės * Paprasto tinko skiedinių paskirtis   **Tema.** ***Dekoratyvinio tinko skiediniai***   * Dekoratyvinio tinko mišinių rūšys * Dekoratyvinio tinko mišinių sudėtis * Dekoratyvinio tinko mišinių paskirtis |
| 1.2. Apibūdinti statinio konstrukcijų paviršių paruošimą tinkavimui. | **Tema. *Statinio konstrukcijų paviršių paruošimo tinkavimui technologija***   * Tinkuojamam statinio konstrukcijų paviršiui keliami reikalavimai * Medžiagos statinio konstrukcijų paviršių paruošimui prieš tinkavimą * Įrankiai, priemonės statinio konstrukcijų paviršių paruošimui ir jų paskirtis * Naujų ir anksčiau apdorotų mūrinių, betoninių, medinių, metalinių statinio konstrukcijų paviršių paruošimo technologinis procesas * Vertikaliųjų ir horizontaliųjų statinio konstrukcijų paviršių tikrinimas ir žymėjimas |
| 1.3. Paruošti ir nužymėti statinio konstrukcijų paviršius tinkavimui. | **Tema.** ***Statinio konstrukcijų paviršių paruošimas tinkavimui***   * Statinio konstrukcijų paviršiaus būklės patikrinimas prieš tinkavimą * Medžiagų parinkimas naujų ir anksčiau apdorotų statinio konstrukcijų paviršių paruošimui * Įrankių, priemonių statinio konstrukcijų paviršių paruošimui parinkimas * Naujų ir anksčiau apdorotų mūrinių, betoninių, medinių, metalinių statinio konstrukcijų paviršių paruošimas tinkavimui, laikantis technologinio proceso nuoseklumo   **Tema.** ***Tinkuojamų paviršių žymėjimas***   * Įrankių ir prietaisų paviršių žymėjimui parinkimas * Žyminių įrengimas ant tinkuojamų statinio konstrukcijų paviršių |
| 2. Tinkuoti statinio konstrukcijas paprastais skiediniais rankiniu būdu. | 2.1. Apibūdinti paprasto tinko rūšis ir tinko sluoksnius. | **Tema. *Tinko rūšys, sluoksniai***   * Paprasto tinko rūšys * Paprasto tinko sluoksniai ir jų paskirtis |
| 2.2. Apibūdinti paprasto tinko technologinį procesą. | **Tema. *Tinkavimo* *paprastais skiediniais technologija***   * Rankiniai tinkavimo įrankiai * Paprasto tinko atlikimo etapai * Paprasto tinko technologinio proceso operacijos: skiedinio užkrėtimas, užtepimas, išlyginimas, dengiamojo sluoksnio užkrėtimas ir užtrynimas   **Tema.** ***Kerčių, briaunų ir nuožambių formavimo technologija***  **Tema.** ***Angokraščių tinkavimo technologija***   * Angokraščiams keliami reikalavimai * Angokraščių tinkavimo paprastais skiediniais technologinis procesas * Arkinių angų montavimo ir tinkavimo technologinis procesas   **Tema**. ***Kolonų ir piliastrų tinkavimo technologija***   * Kolonų, piliastrų tikrinimas ir nužymėjimas * Keturbriaunių kolonų tinkavimo technologinis procesas * Daugiabriaunių kolonų tinkavimo technologinis procesas * Apvalių kolonų tinkavimo technologinis procesas   **Tema.** ***Statinio tinkavimo neigiamoje temperatūroje*** ***technologija***   * Tinkavimo žiemą ypatumai * Technologinis procesas, tinkuojant neigiamoje temperatūroje   ***Tema. Paprasto tinko kokybės reikalavimai*** |
| 2.3. Ištinkuoti statinio vidines ir išorines konstrukcijas paprastais skiediniais. | **Tema.** ***Statinio vidinių konstrukcijų tinkavimas paprastais skiediniais***   * Skiedinio parinkimas vidinių statinių konstrukcijų tinkavimui ir jų paruošimas * Įrankių, priemonių statinio konstrukcijų paviršių tinkavimui parinkimas * Vidinės statinio sienos tinkavimas, laikantis technologinio proceso nuoseklumo * Kerčių, briaunų, nuožambių formavimas, laikantis technologinio proceso nuoseklumo * Angokraščių tinkavimas, laikantis technologinio proceso nuoseklumo * Kolonų žymėjimas ir tinkavimas, laikantis technologinio proceso nuoseklumo   **Tema**. ***Statinio išorinių konstrukcijų tinkavimas paprastais skiediniais***   * Skiedinio parinkimas išorinių statinių konstrukcijų tinkavimui ir jų paruošimas * Įrankių, priemonių statinių konstrukcijų tinkavimui parinkimas * Statinio išorinių konstrukcijų (sienų, kolonų, piliastrų) tinkavimas, laikantis technologinio proceso nuoseklumo |
| 3. Dengti statinio konstrukcijas dekoratyviniu tinku rankiniu būdu. | 3.1. Apibūdinti dekoratyvinio tinko rūšis. | **Tema. *Dekoratyvinio tinko rūšys***   * Dekoratyvinio tinko rūšys, jų savybės * Pagrindinės techninės dekoratyvinio tinko charakteristikos * Dekoratyvinio tinko parinkimas |
| 3.2. Apibūdinti dekoratyvinio tinko technologinį procesą. | **Tema.** ***Dekoratyvinio tinkavimo technologija***   * Dekoratyvinio tinko faktūra ir padengimo būdai * Įrankiai dekoratyvinio tinko faktūros formavimui * Dekoratyvinio tinko technologinis procesas |
| 3.3. Ištinkuoti statinio vidines ir išorines konstrukcijas dekoratyviniu tinku. | **Tema. *Vidinių statinio konstrukcijų tinkavimas dekoratyviniu tinku***   * Dekoratyvinių skiedinių vidinių statinio konstrukcijų tinkavimui paruošimas * Įrankių ir priemonių parinkimas dekoratyvinio tinko faktūros formavimui * Statinio vidinių statinių konstrukcijų tinkavimas, atliekant skirtingas dekoratyvinio tinko faktūras, laikantis technologinio proceso nuoseklumo   **Tema. *Išorinių statinio konstrukcijų tinkavimas dekoratyviniu tinku***   * Dekoratyvinių skiedinių išorinių statinio konstrukcijų tinkavimui paruošimas * Įrankių, priemonių parinkimas dekoratyvinio tinko faktūros formavimui * Statinio išorinių konstrukcijų tinkavimas, atliekant skirtingas dekoratyvinio tinko faktūras, laikantis technologinio proceso nuoseklumo |
| Mokymosi pasiekimų vertinimo kriterijai | Visos operacijos atliktos pagal technologinį eiliškumą, visi veiksmai ir judesiai atlikti pagal ergonomikos reikalavimus, užduotis atlikta laiku ar anksčiau negu nustatyta, dirbta savarankiškai. Medžiagos, technologinė įranga parinkti ir naudoti tikslingai. Darbo vieta paruošta ir sutvarkyta pagal darbuotojų saugos ir sveikatos, priešgaisrinius, atliekų sutvarkymo reikalavimus. Baigus darbą, nuvalyti įrankiai ir likusios medžiagos sudėtos į jų saugojimo vietą.  Apibūdintos statinių vidaus ir išorės konstrukcijų paruošimo tinkavimui medžiagos, jų savybės ir paskirtis. Apibūdinta statinių vidaus ir išorės konstrukcijų paruošimo tinkavimui įranga, jos panaudojimo sritys. Apibūdinta mūrinių, betoninių, gipsinių, medinių, metalinių paviršių paruošimo tinkavimui technologija. Laikantis technologinio proceso, tinkavimo darbų saugos ir sveikatos, kokybės reikalavimų, atlikti statinių paviršių paruošimo darbai: paviršių patikrinimas, valymas, pašiurkštinimas, gruntavimas.  Apibūdintos statinių vidaus ir išorės konstrukcijų tinkavimui naudojamos medžiagos, jų savybės ir paskirtis. Apibūdinta tinkavimo įranga, jos panaudojimo sritys. Vadovaujantis gamintojo instrukcijomis, paruošti darbui paprasti, sudėtiniai skiediniai, dekoratyvinio tinko mišiniai. Apibūdinta statinių vidaus ir išorės konstrukcijų tinkavimo paprastais ir dekoratyviniais skiediniais technologija. Laikantis technologinio proceso, tinkavimo darbų saugos ir sveikatos, kokybės reikalavimų, atlikti tinkavimo darbai paprastais skiediniais: paviršius nužymėtas, įrengti žyminiai, paruoštas skiedinys užkrėstas, užteptas, išlygintas, užtrintas, suformuotos, kertės, briaunos, nuožambiai, nutinkuoti angokraščiai. Laikantis technologinio proceso, tinkavimo darbų saugos ir sveikatos, kokybės reikalavimų, atlikti tinkavimo darbai dekoratyviniais tinko mišiniais: paruoštas tinkavimo mišinys užteptas, suformuota faktūra įvairiais įrankiais ir priemonėmis.  Veikla planuota pagal aukštesnės kvalifikacijos darbuotojo pateiktą užduotį. Atliktas darbų kiekio ir medžiagų. sąnaudų skaičiavimas rankiniu būdu ir naudojant kompiuterines programas. Naudojantis pastato darbo projektu ar pastato skaitmeniniu modeliu surasta informacija reikalinga technologinio proceso atlikimui.  Vartoti tikslūs techniniai ir technologiniai terminai valstybine kalba, bendrauta laikantis darbo etikos principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Teisės aktai, instrukcijos, reglamentuojantys pastatų apdailos darbus * Teisės aktai, instrukcijos reglamentuojantys darbuotojų saugos ir sveikatos reikalavimus statybos objekte * Statybos taisyklės (ST „Apdailos darbai“)   *Mokymo(si) priemonės:*   * Techninės priemonės mokymuisi iliustruoti ir vizualizuoti * Vaizdinės priemonės, maketai, pavyzdžiai, katalogai * Pirmosios pagalbos priemonės * Darbuotojų saugos priemonių pavyzdžiai * Pastato darbo projekto brėžinių pavyzdžiai * Technologinės kortelės * Pastato skaitmeninis modelis (demonstracinė versija) * Statinio skaitmeninio modelio naudojimo kompiuterinė įranga | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta darbo drabužiais, asmeninėmis apsaugos priemonėmis, tinkuotojo darbo įrankiais, įranga ir inventoriumi, paaukštinimo bei palypėjimo priemonėmis; tinkavimui reikalingomis medžiagomis (paviršių paruošimo, valymo priemonėmis, gruntais, paprastais, sudėtiniais, specialiaisiais, dekoratyviniais skiediniais); tinkavimui reikalinga įranga (matavimo ir tikrinimo prietaisais, paviršiaus valymo, lyginimo, drėkinimo, gruntavimo rankiniais įrankiais ir mažosiomis mechaninėmis priemonėmis); rankiniais tinkavimo įrankiais (skiediniui užkrėsti, užtepti, išlyginti, užtrinti, įrankiais dekoratyviojo tinko faktūroms formuoti); skiedinio maišyklėmis; žyminiais, markėmis, kampeliais, profiliais); paaukštinimo įranga. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) tinkuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų apdailos darbų profesinės veiklos patirtį. | |

**Modulio pavadinimas – „Statinio konstrukcijų tinkavimas mechanizuotu būdu ir tinko remontas“**

|  |  |  |
| --- | --- | --- |
| Valstybinis kodas | 307320045 | |
| Modulio LTKS lygis | III | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai | *Baigti šie moduliai:*  Bendrosios veiklos statybos objekte vykdymas (tinkuotojo)  Statinio konstrukcijų tinkavimas rankiniais įrankiais | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Tinkuoti statinio konstrukcijas mechanizuotu būdu. | 1.1. Apibūdinti skiedinio paruošimo, padavimo, užpurškimo, tinko užtrynimo įrangą. | **Tema. *Sauso mišinio transportavimo įrenginiai***  **Tema. *Skiedinio ruošimo mechanizmai***   * Vibrosietas, dozatorius, jų tipai * Skiedinio maišyklės, jų klasifikacija * Skiedinio maišyklių techniniai parametrai ir veikimo principas * Reikalavimai darbui su skiedinio maišyklėmis * Darbas su skiedinio maišyklėmis * Rankiniai elektriniai maišytuvai, jų rūšys ir veikimo principas * Mišinio maišymo antgalių tipai ir paskirtis   **Tema*. Skiedinio transportavimo įrengimai***   * Mišinio transportavimo vamzdynai, jų tipai, veikimo principas * Diafragminiai mišinių siurbliai, jų sudedamosios dalys, techniniai parametrai ir veikimo principas * Sraigtiniai mišinių siurbliai, jų sudedamosios dalys, techniniai parametrai ir veikimo principas * Hidrauliniai mišinių siurbliai, jų sudedamosios dalys, techniniai parametrai ir veikimo principas * Pneumokompresoriniai mišinių siurbliai, jų sudedamosios dalys, techniniai parametrai ir veikimo principas * Darbas su statybinio mišinio siurbliais   **Tema. *Skiedinio purkštuvai***   * Pneumatinių skiedinio purkštuvų tipai, jų veikimo principas * Mechaninio veikimo skiedinio purkštuvų tipai, jų veikimo principas * Skiedinio pistoletai, jų tipai * Darbas su skiedinio purkštuvais   **Tema. *Tinkavimo agregatai***   * Tinkavimo stotys, jų sudedamosios dalys bei techniniai parametrai * Darbas su tinkavimo stotimis * Skiedinio paruošimo ir tiekimo mazgai, jų sudedamosios dalys bei techniniai parametrai * Mobiliosios tinkavimo mašinos, jų klasifikacija, veikimo principas ir techniniai parametrai * Darbas su mobiliosiomis tinkavimo mašinomis * Torkretavimo mašinų tipai, jų paskirtis, veikimo principas ir techniniai parametrai * Darbas su torkretavimo mašinomis   **Tema. *Tinko užtrynimo mašinėlės***   * Elektrinės tinko užtrynimo mašinėlės, jų techniniai parametrai ir veikimo principas * Pneumatinės tinko užtrynimo mašinėlės, jų techniniai parametrai ir veikimo principas   **Tema. *Darbuotojų saugos ir sveikatos reikalavimai, dirbant su skiedinio paruošimo, padavimo, užpurškimo bei tinko užtrynimo įranga*** |
| 1.2. Paruošti tinkavimo įrangą darbui, atlikti smulkų remontą. | **Tema. *Rankiniai elektriniai maišytuvai***   * Rankinių elektrinių maišytuvų parinkimo darbui kriterijai ir paruošimas darbui * Rankinių elektrinių maišytuvų maišymo antgalių parinkimas ir paruošimas darbui   **Tema. *Tinkavimo mašinos ir mechanizmai***   * Statybinio mišinio siurblių paruošimas darbui * Mišinio transportavimo vamzdyno paruošimas darbui * Mobiliųjų tinkavimo mašinų paruošimas darbui * Torkretavimo mašinų paruošimas darbui   **Tema. *Tinkavimo mechanizmų priežiūra ir nesudėtingų gedimų pašalinimas*** |
| 1.3. Užpurkšti ir užtrinti tinką mechanizuotu būdu. | **Tema. *Mechanizuotas tinkavimas***   * Skiedinių parinkimas ir paruošimas mechanizuotam tinkavimui * Tinkavimas pneumatiniu skiedinio purkštuvu, laikantis technologinio proceso reikalavimų * Tinkavimas mechaninio veikimo skiedinio purkštuvu, , laikantis technologinio proceso reikalavimų * **Tema. *Tinko užtrynimas mašinėlėmis, laikantis technologinio proceso reikalavimų*** |
| 2. Remontuoti paprastą tinką. | 2.1. Apibūdinti tinko defektus ir jų atsiradimo priežastis. | **Tema. *Tinko defektai***   * Paprasto tinko defektai, jų atsiradimo priežastys * Paprasto tinko remonto technologija |
| 2.2. Paruošti paprastą tinką remontui. | **Tema. *Paprasto tinko paruošimas remontui***   * Seno tinko būklės tikrinimas * Remontuojamų tinko vietų paruošimas tinkavimui |
| 2.3. Tinkuoti remontuojamą tinko vietą. | **Tema. *Remontuojamos tinko vietos tinkavimas, laikantis technologinio proceso nuoseklumo*** |
| Mokymosi pasiekimų vertinimo kriterijai | Visos operacijos atliktos pagal technologinį eiliškumą, visi veiksmai ir judesiai atlikti pagal ergonomikos reikalavimus, užduotis atlikta laiku ar anksčiau negu nustatyta, dirbta savarankiškai. Medžiagos, technologinė įranga parinkti ir naudoti tikslingai. Darbo vieta paruošta ir sutvarkyta pagal darbuotojų saugos ir sveikatos, priešgaisrinius, atliekų sutvarkymo reikalavimus. Baigus darbą, išvalyta įranga ir likusios medžiagos sudėtos į jų saugojimo vietą.  Išvardyti sauso mišinio transportavimo įrenginiai, skiedinio ruošimo mechanizmai, skiedinio transportavimo įrengimai, skiedinio purkštuvai, tinkavimo agregatai, tinko užtrynimo mašinėlės, jų tipai, apibūdinti jų techniniai parametrai ir veikimo principas. Vadovaujantis gamintojo instrukcijomis, paruošti darbui skiedinio mišiniai, tinkavimo mechanizmai. Esant reikalui poreikiui, atliktas šių mechanizmų nesudėtingų gedimų pašalinimas. Laikantis technologinio proceso, darbų saugos ir sveikatos, kokybės reikalavimų, paviršiai nutinkuoti pneumatiniu ir mechaninio veikimo skiedinio purkštuvais, tinkas užtrintas elektrine ir pneumatine tinko užtrynimo mašinėlėmis.  Apibūdinti tinko kokybės reikalavimai, galimi tinko defektai, jų atsiradimo priežastys ir pašalinimo būdai. Laikantis technologinio proceso, mechanizuoto tinkavimo darbų saugos ir sveikatos, kokybės reikalavimų, atliktas paprasto tinko remontas.  Veikla planuota pagal aukštesnės kvalifikacijos darbuotojo pateiktą užduotį. Atliktas darbų kiekio, medžiagų sąnaudų skaičiavimas rankiniu būdu ir naudojant kompiuterines programas. Naudojantis pastato darbo projektu ar pastato skaitmeniniu modeliu surasta informacija reikalingo technologinio proceso atlikimui.  Vartoti tikslūs techniniai ir technologiniai terminai valstybine kalba, bendrauta laikantis darbo etikos principų. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Teisės aktai, reglamentuojantys pastatų apdailos darbus * Teisės aktai, instrukcijos reglamentuojantys darbuotojų saugos ir sveikatos reikalavimus statybos objekte * Statybos taisyklės (ST „Apdailos darbai“)   *Mokymo(si) priemonės:*   * Techninės priemonės mokymuisi iliustruoti, vizualizuoti * Vaizdinės priemonės, maketai, pavyzdžiai, katalogai * Darbuotojų saugos priemonių pavyzdžiai * Technologinės kortelės * Pastato skaitmeninis modelis (demonstracinė versija) * Statinio skaitmeninio modelio naudojimo kompiuterinė įranga | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteris, vaizdo projektorius) mokymo(si) medžiagai pateikti.  Praktinio mokymo vieta, aprūpinta darbo drabužiais, asmeninėmis apsaugos priemonėmis, tinkuotojo inventoriumi, paaukštinimo bei palypėjimo priemonėmis; statinių paviršių tinkavimui mechanizuotu būdu reikalingomis medžiagomis, statinių paviršių tinkavimui mechanizuotu būdu reikalingais mechanizmais (vibrosietu, skiedinio maišykle, elektriniu maišytuvu, pneumatiniu skiedinio purkštuvu, mechaninio veikimo skiedinio purkštuvu, skiedinio pistoletu, elektrine tinko užtrynimo mašinėle, pneumatine tinko užtrynimo mašinėle). | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) tinkuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų apdailos darbų profesinės veiklos patirtį. | |

**6.3. PASI**R**ENKAMIEJI MODULIAI**

Nėra

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | III |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | Nėra |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas tinkuotojo kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) tinkuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą arba ne mažesnę kaip 3 metų tinkuotojo profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų tinkuotojo profesinės veiklos patirtį. |